Pear Tree Cottage is ideaal geleë en kyk uit oor die Stormsrivierpiek. Hier kan jy net ontspan en van die wêreld ontsnap vir 'n klein rukkie. Skop jou skoene uit, sit agteroor en geniet die uitsigte en die windjie wat in die blare ritsel. Vier verskillende tipes paddas, wat woonagtig is in ons dammetjie, sal elke aand troebadoer speel, en verskillende tipes voëls soos die Kaapse glasogie, Knysnaloerie en bruinkopvisvanger sal ook kom kuier.
Verblyf word aangebied in 'n lieflike klein tuinkothuis wat versteek is tussen die Fynbos en ander inheemse plantegroei van die Tsitsikamma-streek. Die kombuisie is buite die kothuis, op die stoep, en beskik oor 'n tweeplaatstofie, oond en rooster. Binne die kothuis is daar 'n klein yskassie, mikrogolfoond, broodrooster en ketel ook beskikbaar. Rook is verbode in die kothuis.
Ons het ook 'n "vintage" boetiek-woudkothuis met privaat toegang. Dit is hoog bo 'n bergstroompie geleë, in die inheemse woud, en is deur die eienaar oor 'n tydperk van 2 jaar, met die hand gebou. 'n Kompostoilet, urinaal en gietysterbad dra by tot ons omgewingsvriendelike-etos. Die ingeboude dek-braai het 'n rooktoestel en 'n verskeidenheid gekruide hout is beskikbaar daarvoor.
Die kothuis is net 5 minute se stap van winkels, restaurante en kroeë af, en dit is ook naby die vernaamste besienswaardighede van die omgewing insluitend: boomtoptoere, binnebandry op die rivier, reksprong en asemrowende staproetes.
As jy lief is vir die natuur en honde is dit die ideale plekkie vir jou. Ons het 3 inwonende honde op die perseel en hulle loop maar los hier rond.
Formosa-straat 22, Stormsrivier Village, 6308, Oos-Kaap
https://travelground.imgix.net/AAEAAQAAAAAAAAAAAAAAJDkxMzU0MmM0LTRlZjYtNDQ5Ny1hZDViLTA4NzViNDg1YWY5MQ?w=1440&h=960&fit=crop&auto=format Vanaf R1 000 per nag (vir 2 persone) 9 5 1 5 22 Formosa Street Storms River Village 6308 Oos-Kaap 086 999 0018 14:00-19:00 10:00 -33.97094268308 23.88533949852